CELEX: 62010CJ0200
Language: et
Date: 2011-05-05 00:00:00
Title: Euroopa Kohtu otsus (kaheksas koda), 5. mai 2011. # Evropaïki Dynamiki - Proigmena Systimata Tilepikoinonion Pliroforikis kai Tilematikis AE versus Euroopa Komisjon. # Apellatsioonkaebus - Vahekohtuklausel - Projektile programmi "eContent" raames antud ühenduse rahalist abi puudutav leping - Lepingu lõpetamine komisjoni poolt - Abikõlbulike kulude hüvitamine- Üldkohtu otsuse põhjendamine. # Kohtuasi C-200/10 P.

Euroopa Kohtu (kaheksas koda) 5. mai 2011. aasta otsus – Evropaïki Dynamiki vs. komisjon
      (kohtuasi C‑200/10 P)
      Apellatsioonkaebus – Vahekohtuklausel – Projektile programmi „eContent” raames antud ühenduse rahalist abi puudutav leping – Lepingu lõpetamine komisjoni poolt – Abikõlbulike kulude hüvitamine – Üldkohtu otsuse põhjendamine
      1.                     Menetlus – Vastuvõetamatuse vastuväide – Täpsete argumentidega põhjendamata vastuväide – Vastuväite tagasilükkamine (Kohtu
            kodukord, artikkel 91) (vt punktid 17–19)
      2.                     Apellatsioonkaebus – Väited – Kohustuse vastata poolte väidetele ja nõuetele rikkumine – Väide, mille eesmärk on tõendada
            projektile elektroonilise infosisu programmi raames antud liidu rahalist abi puudutava lepingu täitmisest tulenevate kulude
            abikõlbulikkust – Üldkohtu poolt käsitlemata jätmine – Põhjendatud apellatsioonkaebus (ELTL artikkel 272, Euroopa Kohtu põhikiri,
            artikli 58 esimene lõik) (vt punktid 32, 33, 42, ja 43)
      3.                     Apellatsioonkaebus – Väited – Esimest korda apellatsioonkaebuse raames esitatud väide – Vastuvõetamatus (Euroopa Kohtu kodukord,
            artikli 113 lõige 1) (vt punktid 67 ja 68)
      4.                     Apellatsioonkaebus – Väited – Faktiliste asjaolude ebaõige hindamine – Vastuvõetamatus – Euroopa Kohtu kontroll hinnangu üle,
            mille Üldkohus andis talle esitatud faktilistele asjaoludele – Välistamine, v.a tõendite moonutamise korral (ELTL artikkel 256,
            Euroopa Kohtu põhikiri, artikli 58 esimene lõik) (vt punktid 81–84)
      Ese
      
         Apellatsioonkaebus Üldkohtu (neljas koda) 9. veebruari 2010. aasta otsuse peale kohtuasjas T‑340/07: Evropaïki Dynamiki 
               vs
               . komisjon, millega Üldkohus jättis rahuldamata hagi, mis esitati vahekohtuklausli alusel ja milles palutakse komisjonilt
                  välja mõista esiteks summa, mis komisjon väidetavalt hagejale võlgneb, ja teiseks hüvitis kahju eest, mis tekkis seoses projekti
                  „e–Content Exposure and Business Opportunities” („EEBO”) raames antud ühenduse rahalise abi kohta sõlmitud lepingu (leping
                  nr EDC–53007 EEBO/27873) lõpetamisega, mis sõlmiti mitmeaastase ühenduse raamprogrammi raames ülemaailmsetes võrkudes Euroopa
                  digitaalandmete arengu ja kasutuse stimuleerimiseks ja keelte mitmekesisuse edendamiseks infoühiskonnas (programm „eContent”)
               
            Resolutsioon
      1.      Tühistada Euroopa Liidu Üldkohtu 9. veebruari 2010. aasta otsus kohtuasjas T‑340/07: Evropaïki Dynamiki vs. komisjon osas, milles Üldkohus jättis selles kohtuotsuses otsustamata Evropaïki Dynamiki – Proigmena Systimata Tilepikoinonion
         Pliroforikis kai Tilematikis AE nõuete üle, mille eesmärk oli lepingu nr EDC–53007 EEBO/27873 lõpetamisest olenemata kohustada
         komisjoni talle maksma 172 588,62 eurot, mis vastab kuludele, mida komisjon ei ole veel tagasi maksnud ja mida ta nimetatud
         lepingu raames kandis.
      
      2.      Saata kohtuasi tagasi Euroopa Liidu Üldkohtusse kõnealuste Evropaïki Dynamiki - Proigmena Systimata Tilepikoinonion Pliroforikis
         kai Tilematikis AE nõuete üle otsustamiseks.
      
      
         
                  3.
               
               
                  
               
               
                  	Kohtukulude kandmine otsustatakse edaspidi.